Пытанне аб яго духоўнай спадчыне — перадачы прозвішча Канцямір па жаночай лініі — было вырашана станоўча. Можна ўпэўнена меркаваць, што каб у шлюбе Ігната і Сафіі Марцінкевічаў былі дзеці — тым больш, хлопчыкі — то ў іх былі б усе шанцы атрымаць ад дзеда гучнае імя, а разам з ім і ілюзорныя надзеі на “спадчыну грэчаскіх імператараў”. Ну, або, як мінімум, малдаўскага трона. Але, хутчэй за ўсё, Соф’я і сапраўды пражыла зусім мала і нарадзіць не паспела.